הטור של פולין

שמאל|ממוזער|הדבוקה בשנת 2013, לפני הזינוק באחד הקטעים
הטור של פולין (בפולנית: Wyścig Dookoła Polski; באנגלית: Tour de Pologne) הוא מרוץ אופני כביש מפולין בדרג הוורלד טור שנערך לראשונה בשנת 1928. עד שנת 1952 המרוץ התרחש באופן אקראי ולא רציף, אך מאז השנה הזו הוא הפך לשנתי. עד 1993, המרוץ היה לרוכבים חובבים בלבד.

 היסטוריה 
המרוץ נוסד בשנת 1928 באורך של 1,500 ק"מ ורכבו בו עשרות רחובות מקומיים, פליקס וויצ'ק ממועדון בידגושץ' ניצח בו.

כמו שאר המרוצים העולמיים, בתקופת מלחמת העולם השנייה המרוץ לא התקיים, הוא חזר בגרסה מחודשת בשנת 1947, וסטאניסלאב גרז'לק המקומי ניצח.

בעשרות השנים הראשונות בהן התקיים רוב המנצחים היו מקומיים (כמו שאר מרוצי האופניים הוותיקים מהמאה ה-20). אך דווקא בטור של פולין המנצח הזר הראשון הגיע יחסית מוקדם, בשנת 1949 עם פרנצ'סקו לוקאטלי האיטלקי. המנצח הזר השני הגיע 11 שנים מאוחר יותר, זה היה רוג'ר דירקר הבלגי. המנצח הצרפתי הראשון במרוץ היה לורן בורשאר, בשנת 2002.

בשנת 2005 המרוץ עלה לדרג UCI ProTour (כיום UCI World Tour). הדרגה הגבוהה ביותר של מרוצי האופניים המקצועיים.

אף על פי שהמרוץ מתאים יותר לפנצ'רים ולמטפסים, בשנת 2011 ניצח בו הספרינטר פטר סאגאן לאחר שגם ניצח שני קטעים במרוץ.

ב-5 באוגוסט 2019, במהלך הקטע ה-3 (בו ניצח פסקל אקרמן) מת ביורג למברכט לאחר שהתרסק כתוצאה מדום לב ופגע בבטון.

גם במהדורה של 2020 המרוץ עלה לכותרות עקב תאונה קשה, כאשר בקטע הראשון פאביו יאקובסן נחסם על ידי בן ארצו דילן חרונבייחן, עף מעבר למתרסי המסלול ונפצע קשה, עיקר פציעותיו של יאקובסן היו בגולגולת שלו, הוא היה שרוי בקומה יומיים אך בהמשך התייצב והשתפר מצבו. ביקורת קשה נמתחה על מארגני המרוץ, גם בגלל מתרסי המסלול וגם בגלל שספרינט הסיום היה בירידה והרוכבים הגיעו בו למהירויות של מעל 80 קמ"ש.

מנצחים בשנים האחרונות 
שנהרוכבקבוצה1997 רולף ז'רמן1998 סרג'יי איוואנוב1999 תומאש ברוזינה2000 פיוט פז'דל2001 אונדריי סוסנקה2002 לורן ברושאר2003 סזארי זאמאנה2004 אונדריי סוסנקהאקווה & סאפונה2005 קים קירצ'ןפאסה בורטולו2006 סטפן שומאכרגרולשטיינר2007 יוהאן ואנסומרןפרדיקטור - לוטו2008 ינס וויגטCSC2009 אלסנדרו באלאןלמפרה2010 דן מרטיןגרמין2011 פטר סאגאןליקוויגאס2012 מורנו מוזרליקוויגאס2013 פיטר ווינינגאוריקה גרין אדג'2014 רפא מייקהטינקוף2015 יון איזאגירהמוביסטאר2016 טים ולנסלוטו - סודאל2017 דילן טונסBMC2018 מיכל קוויאטקובסקיקבוצת סקיי2019 פאוול סיבאקובקבוצת אינאוס2020 רמקו אוונפולדקונינק קוויק-סטפ2021 ז'ואאו אלמיידהדקונינק קוויק-סטפ2022 אית'ן הייטרקבוצת אינאוס2023 מאטיי מוחוריץ'קבוצת בחריין–ויקטוריוס2024 יונאס וינגגוריומבו–ויסמה2025 ברנדון מקנולטייו. איי. אי. אמירטס

 קישורים חיצוניים 



 הערות שוליים 

קטגוריה:מרוצי וורלד טור
קטגוריה:מרוצי אופניים
קטגוריה:תחרויות ספורט בפולין